Antonio Mirante

Juventus

Selepas memulakan kariernya bersama Juventus, Mirante telah dipinjamkan ke Crotone pada tahun 2004 bersama dengan Giovanni Bartolucci, Tomas Guzman, Abdoulay Konko, Matteo Paro and Daniele Gastaldello.
Pada tahun 2005, beliau telah dipinjamkan ke Siena bersama pemain Nicola Legrottaglie, Igor Tudor, Matteo Paro, Daniele Gastaldello, Douglas Ricardo Packer, Cristian Molinaro, Luca Cacciotto dan Rej Volpato.
Beliau kembali semula ke Juventus selepas kelab itu menghadapi penyingkiran ke Serie B berikutan skandal Calciopoli 2006. Beliau membuat penampilan sulungnya selepas penjaga gol utama, Gianluigi Buffon telah dilayangkan kad merah pada minit ke-24 ketika menentang AlbinoLeffe pada 18 November 2006. Juventus akhirnya dinobatkan sebagai juara Serie B dan menempah tempat ke Serie A buat musim hadapan.
Walau bagaimanapun, beliau telah dipinjamkan ke kelab Sampdoria selama satu musim iaitu musim 2007–08 pada 3 Julai 2007.

Sampdoria

Semasa musim pertamanya bersama Sampdoria, Mirante dibayangi penjaga gol utama, Luca Castellazzi. Pada penghujung musim, Sampdoria telah memiliki separuh hak ke atas Mirante dari Juventus dengan bayaran sebanyak €1.5 juta.
Pada musim keduanya, Mirante masih berkhidmat di belakang penajga gol utama, Castellazi. Pemilikan bersama ke atas Mirante antara Sampdoria dan Juventus terus diperbaharui pada Jun 2009.

Parma

Pada 19 Julai 2009, beliau telah dipinjamkan ke Parma sebagai pertukaran dengan pemain Marco Rossi.
Pada Jun 2010, Sampdoria memutuskan tidak akan membeli Rossi tetapi pihaknya ingin menjual Mirante ke Parma. Sampdoria membayar separuh lagi pemilikan Mirante dari Juventus dengan bayaran tambahan sebanyak €1.5 juta dan menjual pemain tersebut ke Parma dengan nilai €3.6 juta.
Sejak tiba pada 2009, Mirante menjadi penjaga gol utama Parma. Beliau menjadi pilihan pertama penjaga gol sehingga kelab tersebut mengalami bankrup secara rasminya pada Jun 2019.

Bologna

Mirante telah diikat oleh Bologna menerusi perpindahan percuma pada 3 Julai 2015. Beliau kemudian menjadi penjaga gol utama Bologna. Pada 19 Julai 2016, Mirante menandantangani kontrak selama tiga tahun. Walau bagaimanapun, pada permulaan musim 2016–17, beliau telah disahkan menghidapi masalah jantung dan perlu menjalani rawatan susulan. Pada 31 Ogos 2016, Bologna menandatangani penjaga gol baru, Alfred Gomis secara pinjaman dari Torino sebagai pengganti. Selepas diketepikan selama dua bulan setengah, beliau akhirnya dibenarkan untuk beraksi pada pertengahan bulan November. Mirante melakukan penampilan sulungnya sejak pulih dari kecederaannya pada 28 November 2016 ketika menentang Atalanta. Beliau merupakan kapten pasukan Bologna pada musim 2017–18, iaitu musim terakhirnya sebagai pemain Bologna.

Roma

Pada 22 Jun 2018, Mirante menyertai Roma dari Bologna dengan perpindahan yang bernilai €4 juta. Beliau seterusnya menandatangani kontrak selama tiga tahun. Pada hari yang sama, Bologna mengumumkan pemain baru mereka iaitu Łukasz Skorupski yang berpindah dari Roma dengan perpindahan bernilai €9 juta dan telah menandatangani kontrak tiga tahun. Mirante menjalani ujian kesihatan pada 21 Jun dan diberi jersi bernombor 83 pada hari keesokannya.

Kerjaya antarabangsa

Mirante merupakan seorang pemain pasukan bawah-21 Itali dalam Kejohanan Eropah Bawah-21 2006 dan merupakan seorang pemanas bangku simpanan. Beliau tidak melakukan sebarang penampilan untuk pasukan Itali sama ada di peringkat bawah-20 tahun dan bawah-21 tahun walaupun telah dipanggil sebanyak enam kali.
Pada 8 Ogos 2010, beliau telah menerima panggilan pertama oleh pasukan kebangsaan Itali untuk menggantikan pemain yang mengalami kecederaan, Federico Marchetti.